cyanic-selkie/wikianc huggingface dataset:
Evans forlandsbre
Evans forlandsbre er ein brei forlandsbre som dekkjer den lågtliggande kystsletta mellom Tripp Island og Cape Archer i Victoria Land. I 1957 drog den nordlege landmålingsgruppa frå New Zealand under Commonwealth Trans-Antarctic Expedition i 1956–58 rundt heile breen, og kalla han opp etter kvartermeister Edgar Evans i Royal Navy som deltok på Terra Nova-ekspedisjonen og var ein av mennene som følgde Robert Falcon Scott til Sørpolen og som mista livet på Beardmorebreen på attendereisa.
Kryevidh
Kryevidh er ein tidlegare landkommune i regionen Tirana i Albania. Etter ei admininistrasjonsreform i 2014 inngår han som ei kommunaleining i kommunen Rrogozhinë.
Ved folketeljinga i 2011 hadde den dåverande landkommunen Kryevidh 4 662 innbyggjarar.
Tidlegare administrativ inndeling
Fram til år 2000 var Kryevidh ein del av distriktet Kavajë. Den dåverande landkommunen omfatta busetnadene:
Are You Sincere
«Are You Sincere» er ein song av Wayne Walker, opphavleg gjeven ut i 1957. Andy Williams gav ut songen på singel på Cadence Records i 1958 og han nådde då tredjeplassen på Billboard chart.
Elvis Presley spelte inn songen 24. september 1973 i heimen sin i Palm Springs i California og han vart gjeven ut på singel etter han døydde. Singelen nådde då 10. plassen på U.S. country-lista.
Sverre Bagge
Sverre Bagge er ein norsk mellomalderhistorikar.
Mărăcineni i Buzău
Mărăcineni er ein kommune i Buzău fylke i Romania.
Busetnader
Mărăcineni er ein comună (landkommune) med desse busetnadane:
Sverre Bagge
Bagge var førsteamanuensis i mellomalderhistorie ved Universitetet i Bergen i åra 1974-1991, professor frå 1991. Sidan 2003 har professor Bagge leia eit av dei norske senter for framifrå forsking, Senter for middelalderforskning ved Universitetet i Bergen. Frå 2005 har dette senteret òg husa Nordisk senter for middelalderstudier.
Sverre Bagge er den fremste historikaren i Noreg innan den delen av norsk mellomalderforsking som har late seg inspirera av sosialantropologi, og han er sentral innan norsk mentalitetshistorie. Bagge er inspirert av eit aktørorientert perspektiv, noko som særleg vert assosiert med antropologar som Fredrik Barth og F.G. Bailey.
Rrogozhinë
Rrogozhinë er ein by og ein kommune i regionen Tirana i Albania. Kommunen ligg ved havet sentralt i landet sørvest for hovudstaden Tirana og grensar i sør til regionen Fier, i søraust til Elbasan.
Kommunen vart oppretta gjennom ei admininistrasjonsreform i 2014, ved at den tidlegare bykommunen Rrogozhinë vart slått saman med landkommunane Kryevidh, Sinaballaj, Lekaj og Gosë. Dei tidlegare kommunane inngår no som kommunaleiningar i den nye storkommunen. Kommunen har hovudsete i Rrogozhinë.
Ved folketeljinga i 2011 hadde den dåverande bykommunen 7 049 innbyggjarar, medan dei fem kommunane som i dag utgjer storkommunen Rrogozhinë, til saman hadde 22 148 innbyggjarar.
Tidlegare administrativ inndeling
Fram til år 2000 var dei tidlegare by- og landkommunane ein del av distriktet Kavajë. Den dåverande bykommunen omfatta sjølve byen Rrogozhinë og busetnaden:
Vilde Bøe Risa
Vilde Bøe Risa er ein norsk fotballspelar frå Bergen, som spelar på det norske landslaget og Manchester United.
Landslagskarriere
Bøe Risa har landskampar for J16, J17, J19, U23 og A-landslaget.
Bøe Risa debuterte for det norske A-landslaget 19. september 2016, der ho scora fem minutter etter ho vart bytta inn i 5-0-sigeren over Israel.
Säter
Säter fekk bystatus i 1642.
Øyar i Jemen
Under følgjer ei liste over øyar i Jemen:
Johan Meyer
Johan Joachim Meyer var ein norsk arkitekt og registrator av eldre byggekunst.
Prestesonen Meyer var fødd i Bømlo. Etter å ha gått Trondhjems Tekniske Læreanstalt utdanna han seg vidare i Hannover og var frå 1885 lærar på Statens handverks- og kunstindustriskule i Kristiania. Frå 1910 til 1933 var han professor i ornamentikk og formlære ved Norges tekniske høgskole i Trondheim.
Meyer er særleg kjend for sine studiar i gammal norsk byggeskikk og handverk. 1899-1905 gav han ut trebandsverket Norsk træskjærerkunst. Etter ei studieferd til Orknøyane gav han og Lorentz Dietrichson ut Monumenta Orcadica i 1906. Frå 1908 gav Meyer ut ei rekke bøker i serien Fortids kunst i Norges bygder, eit verk som vart avslutta med band 19 i 1942. Gjennom penneteikningar, akvarellar gav han i dette verket att oppmålingar og husbunad frå bygder i Telemark, Numedal, Østerdalen, Gudbrandsdalen og Sunndalen.
Han døydde i Askim.
Rodman Cove
Rodman Cove er ei vik sør for Cape Lindsey på vestkysten av Elefantøya i Sør-Shetlandsøyane. Ho er kalla opp etter Benjamin Rodman frå New Bedford i Massachusetts, som eigde kvalbåtane som opererte frå denne hamna i 1820- og 1830-åra. Namnet vart foreslått av den amerikanske geografen Lawrence Martin og har vore med på kart over Elefantøya sidan kring 1943.
Daniel Isaachsen
Daniel Isaachsen var ein norsk fysikar.
Frå 1883 til 1885 var han assistent Det internasjonale byrået for vekt og mål i Sèvres, der han under Ole Jacob Broch deltok i dei grunnleggande målingane av prototypane i det metriske systemet. Han studerte i 1886 og 1887 i Berlin og var så igjen ved meterbyrået til 1889, då han vart universitetsstipendiat. I 1891 vart han overlærar ved Den tekniske skulen i Trondheim, i 1893 dosent ved sjøkrigsskulen. Frå 1914 til 1928 var han justerdirektør. I 1914 vart han òg medlem av Den internasjonale meterkommisjonen og vart sekretær i komiteen frå 1927.
Saman med Gabriel Gabrielsen Holtsmark gav han ut Fysikk for gymnasiet.
Riksantikvaren
Riksantikvaren – direktoratet for kulturminneforvaltning er fagleg rådgjevar i utviklinga av den statlege kulturminnepolitikken, og arbeider for at viktige kulturminne, kulturmiljø og landskap blir tekne vare på. Direktoratet ligg under Klima- og miljødepartementet. Riksantikvaren har ansvar for at den statlege kulturminnepolitikken blir gjennomført og har eit overordna fagleg ansvar for fylkeskommunene og Sametingets arbeid med kulturminne, kulturmiljø og landskap.
Historie
Riksantikvaren vart skipa i 1912 som offentleg embete etter initiativ av Foreningen til norske Fortidsminnesmerkers Bevaring for å ha oppsyn med ivaretakinga og restaureringa av kunstnerisk og historisk verdfulle gamle bygningar som ikkje var underlagt eit museum. Då Harry Fett var riksantikvar, vart etaten bygd ut til eit vidfemnande institutt for vern og forsking. Riksantikvaren vart underlagd Miljøverndepartementet frå 1973, og fekk direktoratstatus i 1988.
Organisering
Direktoratet har om lag 160 tilsette, med kontor i Dronningens gate 13 i Oslo. Det er òg distriktskontor i Bergen, Tønsberg og Trondheim.
Riksantikvaren har fire avdelingar:
Riksantikvaren har òg eit spesialbibliotek for kulturminnevern.
Riksantikvarens arkiv har mellom anna mange teikningar og fotografi som baserere seg på Fortidsminneforeingas samling av dokumentasjon frå kulturminnnevernets pionertid.
Oppgåver
Riksantikvaren har det overordna faglege ansvaret for kulutrminneforvaltninga og fungerer som rådgjevar for Klima-og miljødepartementet.
Bevaringsprogrammer
Riksantikvaren har ti bevaringsprogam for å sikre, setje i stand og kartleggje tilstanden til kulturminne. Dei ti programma er:
Dasymeter
Dasymeter (av gresk δασύς, ‘tett’ og -meter, målereiskap) er eit apparat som vert nytta til å bestemme tettleiken av ein gass ved å måle oppdrifta ein lekam får når han vert senka ned i gassen. Dasymeteret består av ein stor, tynnvegga, lukka glasbehaldar, som vert vege i gassen ein skal bestemme tettleiken av og i ein gass med kjend tettleik eller i vakuum. Dasymeteret vart først brukt av Robert Boyle for å finne tettleiken til luft.
Dog Eat Dog av AC/DC
«Dog Eat Dog» er ein song av det australske hardrockbandet AC/DC. Det er det andre sporet på albumet Let There Be Rock frå 1977, og vart skriven av Angus Young, Malcolm Young og Bon Scott.
Songen vart gitt ut som singel i Australia, og inkluderte ikkje-albumsporet «Carry Me Home» på B-sida, som seinare vart gitt ut på Backtrack.
AC/DC spelte «Dog Eat Dog» på Black Ice-turneen sin fram til byrjinga av 2010 då dei droppa han frå settlista og la til «High Voltage» i staden.
Saint Elizabeth Parish
Saint Elizabeth Parish er eit parish (tilsvarande fylke) på Jamaica som ligg sørvest på øya. Det grenser til Westmoreland Parish i nordvest, Saint James og Trelawny i nord og Manchester i aust. I sør og sørvest har det kyst mot Det karibiske havet.
Fylkeshovudstaden Black River ligg ved munningen av elva ved same namn sørvest i fylket.
Cramér-Rao-grensa
Cramér-Rao-grensa er ei teoretisk nedre grense på varians for forventningsrette estimatorar. Ho definerer altså den beste moglege ytinga på varians som ein estimator kan ha. Den estimatoren med minst varians samstundes som han er forventningsrett (også kalla MVU-estimatoren) kan i somme høve verta direkte utleidd frå Cramér-Rao-grensa.
Definisjon
Grensa er definert ut i frå skarpleiken (med andre ord kurvinga, den dobbeltderiverte) til sannsynstettleiken knytt til estimatoren.
Forventningsverdien i nemnaren er med omsyn på sannsynstettleiken og den deriverte er teken med omsyn på ein særskild verdi for \theta.
Daniellcelle
Daniellcelle er eit galvanisk element funnen opp av John Frederic Daniell i 1836.
I den opphavlege Daniellcella bestod den positive polplata av kopar og stod i ei løysing av koparsulfat, medan den negative polplata bestod av sink og stod i ei løysing av svovelsyre, som var skilt frå koparsulfatløysingar med ein porøs vegg. I dag vert Daniellcelle nytta som namn på ulike celler med kopar/koparsulfat og sink/sinksulfat. Er løysingane 1 mol per liter, er cellespenninga 1,10 volt. Daniellcella vart tidlegare nytta som normalelement og i dag mest i undervisning.
Sinaballaj
Sinaballaj er ein tidlegare landkommune i regionen Tirana i Albania. Etter ei admininistrasjonsreform i 2014 inngår han som ei kommunaleining i kommunen Rrogozhinë.
Tidlegare administrativ inndeling
Fram til år 2000 var Sinaballaj ein del av distriktet Kavajë. Den dåverande landkommunen omfatta busetnadene:
Ohlsdorf
Ohlsdorf er ein kommune i Distriktet Gmunden i forbundslandet Oberösterreich i Austerrike. Kommunen har ei flatevidd på 27,8 km² og i kring 5 200 ibuarar. Landsbyen Ohlsdorf, som ligg 538 meter over havet og 4-5 km nord om byen Gmunden, hyser om lag 1100 ibuarar. Resten av folkesetnaden i kommunen fordeler seg på 32 mindre og små grender.
65% av flatevidda i kommunen vert nytta til landbruk.
Sandebugten
Sandebugten er ei vik i Cumberland East Bay i vestenden av Ri Souther Valley i Sør-Georgia. Namnet finst på eit kart av Det britiske marinedepartementet frå 1929 men vart truleg nytta tidlegare av norske kvalfangarar som opererte frå Sør-Georgia.
Borlänge
Borlänge er ein svensk by og centralort i Borlänge kommun i Dalarnas län i landskapet Dalarna. I 2005 hadde byen 39,422 innbyggjarar.
Historisk busetnad
Borlänge by kan seiast å ha utvikla seg ut ifrå tre busetnadskjerner rundt Borlänge stasjon, Domnarvets Jernverk og Kvarnsvedens pappersbruk ved elva 3 km nord for jernverket. Store Kopparbergs Bergslag organiserte den bruksgata i Hushagen som enno finst verna med både småhus og bustadskaserner. Bergslagsbyn bygd i 1915-20 vart forma som ein mønsterbydel med arbeid- og tenstemannsbustader teikna av arkitekten Osvald Almqvist. Blant arkitektonisk interessante industribygg i Borlänge kan kraftverka ved Bullerforsen (arkitekt Klas Boman, 1910) og Forshuvudforsen (arkitekt Osvald Almqvist, 1921) nemnast. Borganäsvägen, som i dag er sentral gågate, kom til å bli det sameinande gatestrøket mellom stasjonssamfunnet Borlänge og Domnarvets Jernverk.
Borlänge fekk derimot aldri nokre samla, regelmessig byplan, og i dag er busetnaden splitta i blokk mellom dei nedsøkkte store trafikkåra. Jernbanestasjonen blei flytta og senka 1966, og i samband med det blei det ført opp ein ny stasjon vest for sentrum. Gamla Stationsgatan har endå halde karakteren sin som hovudgate. Eit administrasjonssentrum med rådhus og eit stort hus til folket er oppført på den nordre sidan av jarnbana si sportrase. Hagakyrkan i Borlänge blei oppført 1936 etter teikningar av John Åkerlund og bygd saman med rådhuset.
Ljungberg Hall var opphavleg ein utstillingshall for verdsutstillinga Allmänna konst- och industriutställningen i Stockholm i 1897. Arkitekt Ferdinand Boberg og ingeniør Fritz Söberg konstruerte hallen som bidrag til svenske innovasjonar i teknologi og maskiner. Hallen er føreslått verna av World Monuments Fund.
Malabarkysten
Klimatisk består kysten av den våtaste regionen i sørlege India, sidan dei vestlege fjellkjedene fangar opp monsunregnet. Ein dyrker ris og krydder i elveslettene som blir vatna av regnet og elvar frå Ghatfjella. Ei samanhengjande sandstripe der det veks kokospalmar følgjer kysten. Parallelt med kystlina ligg mange lagunar som er bundne saman med kanalar og utgjr viktige transportårer for småbåtar. Fiske er ein annan viktig næringsveg langs Malabarkysten.
Malabarkysten har ei rekkje historiske hamnebyar. Dei best kjende er Kozhikode (Calicut), som i dag den tredje største byen i delstaten Kerala, Kochi (Cochin) og Kollam, som tente som senter for handel i Indiahavet i fleire hundreår. Oddeway Torre-busetjinga var ein del av dansk eigedommar i åra 1696–1722 (sjå Det danske austindiakompaniet).
På grunn av plasseringa ved havet og omfattande skipshandel har byane på Malabarkysten eit utprega kosmopolitisk preg. Dei har vore tilhaldsstad for dei første gruppene av kristne (sjå tomaskristne), jødar (sjå cochin-jødar) og muslimar i India.
Halvor Bjellaanes
Bjellaanes gjekk landsgymnaset i Orkdal før han utdanna seg i jus ved Universitetet i Oslo, cand.jur. i 1950. Perioden 1951-56 var han tilsett i Forsvaret, fyrst som løytnant i luftvernartilleriet og sidan som kaptein i forsvarsstaben.
Frå 1957 arbeidde Bjellaanes i banknæringa. Såleis var han banksjef 1957-60 i Korgen Sparebank og 1960-68 i Vefsn Sparebank. I 1968 fekk han stillinga som banksjef i Arendal Sparebank. Dei neste tiåra var han leiiande når sparebankar på Sørlandet vart slått saman i større einingar, både ved danninga av Aust-Agder Sparebank i 1973 og av Sparebanken Sør i 1984. I begge desse sparebankane var han administrerande direktør. Elles var Bjellaanes 1978-82 formann i Sparebankforeningen i Norge. Sidan hadde han verv i International Savings Banks Institute i Genève, fyrst som rådsmedlem 1983–85 og deretter styremedlem 1985–89. 1985-89 var han òg styreformann i Agderforskning.
Bjellaanes aktiv Venstre-mann. I 1959–1960 var han med i formannskapet i Korgen herad og 1961–63 det same i Vefsn kommune. Hausten 1965 vart Bjellaanes vald til å representere Nordland og Venstre på Stortinget. Dei neste fire åra var han nestleiar i Justiskomiteen.
Lekaj
Lekaj er ein tidlegare landkommune i regionen Tirana i Albania. Etter ei admininistrasjonsreform i 2014 inngår han som ei kommunaleining i kommunen Rrogozhinë.
Ved folketeljinga i 2011 hadde den dåverande landkommunen Lekaj 5 126 innbyggjarar.
Tidlegare administrativ inndeling
Fram til år 2000 var Lekaj ein del av distriktet Kavajë. Den dåverande landkommunen omfatta busetnadene:
Look at the Moon! (Live Phoenix Festival 97)
'Look at the Moon! (Live Phoenix Festival 97)' er eit konsertalbum av den engelske musikaren David Bowie, gjeve ut 12. februar 2021.
Albumet inneheld ein konsert Bowie og bandet hans spelte den 20. juli 1997 under Earthling-turneen på Phoenixfestivalen i Long Marston i England.. Konserten vart gjeven ut på to avgrensa utgåver: som ein dobbel CD og som ein tredobbel LP. Konsertalbumet var det fjerde i ein serie på seks album som kom i plateboksen Brilliant Live Adventures. Look at the Moon! nådde 16. plassen på den britiske albumlista, og 92. plassen på albumlista i Irland.
Agenda 21
Planen utgjer 40 kapittel som femner ulike emne som jorderosjon, avskoging, forørkning, klimaproblem, miljøgifter, marine ressursar, fattigdom, forbruksmønster, bustadpolitikk og helse. Agenda 21 har fått kritikk for å vera for vidløftig, men er vorte supplert av eit meir konkret dokument, Lokal Agenda 21 (LA 21). Her rettar SN seg for fyrste gong til dei millionane av lokalsamfunn i verda og ber desse ta ansvar. Bakgrunnen for LA 21 er at dei store miljøproblema utgjer summen av handlingar som er gjort i lokalsamfunna. Planen har innvigd mykje verksemd i Noreg, både i offentleg sektor og i organisasjonslivet.
Ludlow
Ludlow  er ein markandsby i grevskapet Shropshire i England nær grensa til Wales. Han har kring 10 500 innbyggjarar og ligg i ein sving i elva Teme på austsida. Byen er bygd på ein liten ås og på toppen av åsen ligg Ludlow Castle og marknadsplassen. Frå der går gatene nedover mot Teme og nordover mot elva Corve. Byen har intakte bymurar frå mellomalderen.
Ludlow har nesten 500 verna bygningar. Dei omfattar fine døme på bygningar frå mellomalderen og tudortida. Soknekyrkja St Laurence Church er den største i grevskapet.
Fiskeslaget asp
Asp (Aspius aspius på latin) er ein ferskvassfisk i karpefamilien. I motsetning til andre karpefiskar et aspen andre fiskar. Han er rekna som ein god matfisk. I Noreg finn ein fisken berre i delar av Glomma.
Skildring
Asp kan bli opptil 9 kg, i Noreg opptil 6 kg. Fisken lever normalt enkeltvis, eller i små grupper men stimer under leiketida om våren.
Utbreiing
Ein finn særleg asp i Søraust-Europa. På verdsbasis har ein ikkje nok data til å klassifisera artsstatusen.
Ottar Dahl
Ottar Dahl var ein norsk historikar.
Dahl vart fødd i Nannestad. Han vart dr. philos. i 1957 på ein historieteoretisk studie om årsakforklaringar i historiefaget. Han vart universitetsstipendiat 1957 og dosent i historie ved Universitetet i Oslo i 1960. Dahl var tilsett som professor i historie same stad frå 1966 til 1991.
Ottar Dahl var den norske historikaren som tidlegast spesialiserte seg på historieteori og historiefagets fagutvikling i Noreg, dvs. på historiografi. Ottar Dahl har utøvd størst innverknad gjennom verkt Norsk historieforsking i det 19. og 20. århundre som i over 40 år har vore standardverket om historiefagets utvikling i Noreg frå 1700-talet til tida etter 1970-talet. Her drøftar Dahl samanhengen mellom historiske syntesar sett fram av dei leiande historikarane i dei ulike epokane og dei ideologiske føremåla som han meiner å kunna avdekka at desse syntesane ser ut til å tena.
Han har òg skrive ei metodebok i kjeldekritikk som var i bruk i lang tid.
Dahl har òg skrive om framvoksteren til fascismen i Italia i mellomkrigstida.
Nedbrytingsprodukt
Nedbrytingsprodukt eller dotternuklide, dotterprodukt eller dotterisotop, er dei gjenverande nuklidane etter radioaktiv nedbryting. Radioaktiv nedbryting omfattar ofte ei rekkje steg, nedbrytingsserie. Til dømes vert U-238 nedbroten til Th-234 som så vert nedbroten til Pa-234 og så vidare til Pb-206, som er stabil.
Norsk Polarinstitutt
Norsk Polarinstitutt er ein statsinstitusjon med hovudkontor i Tromsø som utfører topografisk kartlegging omframt forvaltingsretta vitskaplege undersøkingar innan biologi, geologi, meteorologi og sjøisforsking i polartraktene, for det meste i norske interesseområde. Institusjonen gir også ut vitskapleg litteratur i seriane Polar Research, Skrifter og Meddelelser og i tillegg Polarhandbøker.
Norsk Polarinstitutt sender ekspedisjonar årleg til Svalbard og har leidd fleirårige ekspedisjonar til Dronning Maud Land i Antarktis, Maudheim 1949–1952 og Norway Station 1956–1960, i tillegg til fleire sommarekspedisjonar i ettertid. Ein multilateral avtale mellom Noreg, Sverige og Finland gir deltakarlanda påbod om å organisere ein Antarktisekspedisjon kvart tredje år der kvart av landa deltek og Norsk Polarinstitutt står for organiseringa av dei norsk-arrangerte ekspedisjonane. Institusjonen oppretta i 1989/90 forskingsstasjonen Troll i Jutulsessen, Dronning Mauds Land, som base for norsk forsking i Antarktis.
I 1993 vedtok Stortinget å flytte Norsk Polarinstitutt frå Oslo til Tromsø over ein periode på fem år. Institusjonen har avdelingskontor i Longyearbyen på Svalbard og heilårs forskingsstasjon med mannskap i Ny-Ålesund. Norsk Polarinstitutt har status som direktorat og er underlagt Miljøverndepartementet.
Åge Ramberg
Åge Ramberg var ein norsk skulemann og politikar frå Larvik i Vestfold. Han representerte Vestfold og Kristeleg Folkeparti på Stortinget i til saman tolv år.
Far til Ramberg var tilsett i Norges Statsbaner. Sjølv vart han student i 1941 og tok cand.real.-eksamen ved Universitetet i Oslo i 1948 med matematikk som hovudfag. Skuleåret 1948/49 var han lektor i Sarpsborg. Sidan hadde tilsvarande stillingar ved Porsgrunn gymnas i ti år til 1959, og der etter ved Sandefjord gymnas til 1985.
Ramberg var medlem i Porsgrunn bystyre 1952-1959. Valperioden 1964-67 var han med i formannskapet i Sandar kommune. Etter kommunesamanslåing var han medlem i Sandefjord formannskap frå 1968 til -1973. Hausten 1973 vart han vald til stortingsrepresentant frå Vestfold og for Kristeleg Folkeparti. Han vart attvald i 1977, men rauk ut or Stortinget i 1981 då Kristeleg Folkeparti mista sitt mandat i fylket. Derimot lukkast Ramberg å kome inn att for ein ny fireårsperiode gjennom stortingsvalet 1985. På stortinget var Ramberg 1973-77 medlem i Sosialkomiteen, 1977-81 formann i Administrasjonskomiteen og 1985-89 medlem i Forsvarskomiteen.
Sandefjordbukta
Sandefjordbukta er ei vik mellom Kapp Ingrid og enden av Toftebreen på vestsida av Peter I Øy. Ein norsk ekspedisjon under Eyvind Tofte segla kring Peter I Øy i «Odd I» i 1927. I februar 1929 gjorde «Norvegia» under Nils Larsen ei rekkje undersøkingar kring øya, og gjekk i land 2. februar for å heise det norske flagget. Ho er kalla opp etter Sandefjord i Noreg, som var senteret for den norske kvalfangstindustrien.
Engene kyrkje
Engene kyrkje (Engene kirke) er ei langkyrkje i Arendal kommune i Agder.
Kyrkja vart opphavleg oppført som ny kyrkje for byen Grimstad i 1846–49. Byggmeister den gongen var Hans Henrik Struck. Kyrkja vart snart for lita, og i 1881 vart ho flytta til Nedenes av Christian Andersen og gjenoppført som Nedenesengenes kapell, med vigsling i 1882. I dag er namnet Engene kyrkje.
Kyrkja vert iblant kalla det første sveitserhuset på Sørlandet. Det er ei langkyrkje, sjølv om fire trappehus kan få ein til å tru at ein har med ei slags krosskyrkje å gjere. Kyrkja vart finansiert av reiarane i området og var i privat eige til 1940. Ho vart restaurert og fekk att interiørfarger som skal vere nær opp til det opphavlege, i 1990.
Ammerud
Ammerud er ein drabantby i bydel Grorud i Oslo, og er tilholdsstad for bydelsadministrasjonen. Ammrud grenser mot Grorud i aust og Rødtvet i vest. Mot sør dannar Trondheimsveien grensa mot Kalbakken og Nordtvet.
Crayford
Crayford  er ein by i Bexley i London i England. I romartida gjekk det ei viktig bru over elva Darent her, som er ei sideelv til Themsen.
Gosë
Gosë er ein tidlegare landkommune i regionen Tirana i Albania. Etter ei admininistrasjonsreform i 2014 inngår han som ei kommunaleining i kommunen Rrogozhinë.
Ved folketeljinga i 2011 hadde den dåverande landkommunen Gosë 4 120 innbyggjarar.
Tidlegare administrativ inndeling
Fram til år 2000 var Gosë ein del av distriktet Kavajë. Den dåverande landkommunen omfatta busetnadene:
Mike Keneally
Michael Joseph Keneally er ein amerikansk gitarist, klaverspelar, vokalist og komponist. Allmusic skriv: «Med sine mange talent og evne til å vere kreativ i nesten alle slags musikalske situasjonar, er Keneally eit leiande progressiv rockegeni i tida etter Zappa».
Karriere
Keneally har gjeve ut 11 album med solosongar sidan 1992 og vore gjesteartist for mange artistar, som Steve Vai. Han har spelt gitar og klaverinstrument med Yo Miles!, Wadada Leo Smith, norske Ulver og Henry Kaiser sitt hyllestband til Miles Davis og The Mistakes. Han har òg produsert fleire album, som debutalbumet til Chris Opperman, Oppy Music, Vol. I: Purple, Crayon.
Jaakko Hintikka
Jaakko Hintikka var ein finsk filosof.
Hintikka var fødd i Vanda i Finland. Han arbeidde innafor felta matematisk logikk, filosofisk logikk, matematisk filosofi, epistemologi, språkteori og vitskapsfilosofi. I likskap med landsmannen Georg Henrik von Wright sto han innanfor den anglodominerte analytiske tradisjonen innan filosofien.
I 2005 vart han tildelt Rolf Schock-prisen for arbeidet med logiske analysar av modale konsept, spesielt omgrepa viten og tru. Han hadde fem æresdoktorat.
Adolf Dahl
Adolf Kristian Dahl var ein norsk gardbrukar og politikar frå Idd i Østfold. Stortingsperioden 1919-21 representerte han einmannskrinsen Idd og Marker, vald for partiet Høgre.
Far til Dahl var oberst og gardbrukar. Sjølv gjekk han Sem Landbruksskole og Ås Landbruksskole før han i 1897 overtok farsgarden Vevlen i Idd herad, ein gard han dreiv til 1943. Jamsides var han 1909-18 tømmermerkar for Saugbrugsforeningen.
Frå 1902 var Dahl ein sentral mann i styringa av Idd, heradsstyremedlem i fleire tiår. Han var såleis ordførar i 1925-31, varaordførar 1922-25 og mange år i formannskapet elles. I tillegg hadde han ulike andre kommunale verv. Åra 1919-21 var Dahl stortingsmann for Idd og Marker, med i tinggruppa til Høgre. Elles var han med i den norsk-svenske mellomrikskomiteen og formann i komiteen som utgreidde spørsmålet om medisinsk fakultet i Bergen.
Dahl var aktiv idrettsmann i ungdomen, langrennsløpar som deltok i Holmenkollen. Sidan var han ein driven jeger og fritidsfiskar, fungerte fleire år som dommar på jaktprøver for fuglehundar.
ChangesNowBowie
ChangesNowBowie er eit album av den engelske musikaren David Bowie, gjeve ut 29. august 2020 i høve Record Store Day, på Parlophone. Albumet bestod av ni songar som vart spelt inn akustisk for radio og vart kringkasta av BBC i høve 50-årsdagen til Bowie den 8. januar 1997.
Albumet vart produsert av Bowie sjølv i lag med Reeves Gabrels og Mark Plati. Albumet vart spelt inn i Looking Glass Studios i New York City i november 1996.
Biletet på omslaget var eit svartkvittbilete av Bowie teken av fotografen Albert Watson i New York i 1996.
Merei
Merei er ein kommune i Buzău fylke i Romania.
Busetnader
Merei er ein comună (landkommune) med desse busetnadane:
Schwartz Cove
Schwartz Cove er ei isdekt vik i Abbot isbrem vest for Williamson Peninsula på sørsida av Thurston Island. Trice Islands ligg i innløpet til vika. Ho vart namngjeven av Advisory Committee on Antarctic Names (US-ACAN) etter kommandør Isidor J. Schwartz, nestkommanderande på sjøflyet frå USS «Pine Island» i den austlege arbeidsgruppa under U.S. Navy Operasjon Highjump, 1946-47.
Stone Free
«Stone Free» er ein song av Jimi Hendrix, den første songen han skreiv. The Jimi Hendrix Experience gav først songen ut i desember 1966 som B-sida til den første singelen til Hendrix, «Hey Joe». I desember 1969 vart «Stone Free» gjeven ut som singel i USA med «If 6 Was 9» som B-side.
Songen er ein av få songar av Hendrix spelt i standard stemming. Han vart skriven på ein kveld, visstnok inspirert av ein jam i London. Basslinja liknar Mar-Keys-songen «Philly Dog».
Historie
«Stone Free» vart spelt inn etter the Experience hadde signer med Track Records, og vart betalt for innspelinga av Track på førehand. Kit Lambert og Chris Stamp frå Track hadde arrangert for at selskapet skulle vere «lagt under» Polydor Records, som distribuerte utgjevinga deira. Han vart spelt inn i De Lane Lea Studios den 2. november 1966, og vart raskt populær som ein «hymne for motrørsla» med tekst av Hendrix som omhandlar ein rastlaus levemåte.
Songen vart mykje spelt på konsertane til Hendrix og endra gradvis form og vart lausare og lengre. Inspirert av ein lang, kjend framføring i Royal Albert Hall i februar 1969 spelte Hendrix inn songen på ny i april same året på Record Plant.
Andre utgåver
Supergrass spelt inn ein versjon av songen som finst på singel og visse vinylutgåve av debutalbumet I Should Coco.
Stone Free: A Tribute to Jimi Hendrix var namnet på eit hyllestalbum for Jimi Hendrix frå 1993.
Kurvetilpassing
Kurvetilpassing går ut på å fastlegge ei teoretisk kurve som best mogeleg følgjer ei gjeven eksperimentell kurve. Den aller enklaste forma for kurvetilpassing er å finne den rette linja som best følgjer den eksperimentelle kurva. Kurvetilpassing kan til dømes gjerast ved at ein avgjer den teoretiske kurva slik at summen av kvadratdifferansane mellom dei to kurvene vert minst mogeleg.
Medby kapell
Medby kapell er eit bedehuskapell, ei langkyrkje i Medby i Senja kommune i Troms og Finnmark. Det er av tre og har 170 sitjeplassar.
Kapellet vart opphaveleg oppført som bedehus i Holmenvær like etter 1890. Der vart det brukt til 1933. I 1936 vart huset tatt ned og ført opp att i Medby, med vigsling 29. august 1937. Bedehuset vart nytta til kyrkjelege handlingar. I 1967 fekk huset påbygd kor, sakristi, kjøken, ein liten sal mm. Huset vert òg kalla Midtbygdens bedehuskapell.
Sentry Cove
Sentry Cove er ei vik på sørvestsida av Demay Point i Admiralty Bay på King George Island. Ho fekk dette namnet etter det geologiske arbeidet utført av British Antarctic Survey (BAS), 1975-76. Namnet kjem frå dei mange kvalhovuda langs stranda inst i vika. Etter 1979 kalla den polske antarktisekspedisjonen denne vika «Rajska Zatoka» (Paradisvika).
Cerveteri
Cerveteri er eit sentrum for landbruksnæringa i området, der vinproduksjon står i fremste rekke.
Byen er kjend for Necropoli della Banditaccia, eit område med graver og gravhaugar frå etruskisk tid. Ein reknar med t bystaten Cerveteri då hadde opptil fleire titusentals ibuarar. Gravfeltet er med på UNESCO si verdsarvliste.
Ciampino
Ciampino er ein by og ein kommune i provinsen Roma i regionen Lazio i Italia. Kommunen har i kring 38 000 ibuarar og dekker ei flatevidd på 13 km².
Ciampino ligg ved foten av Albanarfjella, 18 kilometer søraust for Roma. Kommunen er særleg kjend for den militære flyplassen Giovan Battista Pastine International Airport, til dagleg «Roma Ciampino». Flyplassen har også ein del sivil luftfart, der mestedelen er med såkalla lavkost-selskap. Med byggjinga av flyplassen vaks staden frå 5 000 ibuarar i 1951 til 28 000 tjue år seinare.
Leander Engström
Per Leander Engström var ein svensk målar. Han var særleg kjend for sine måleri med motiv frå Norrland, i form av fargesterke og ekspresjonistiske villmarksskildringar.
Liv og gjerning
Engström, som var frå Ytterhogdal i Härjedalen, var elev ved Konstnärsförbundets skola i Stockholm 1907-08 og studerte deretter hos Henri Matisse i Paris fram til 1910. «Det var framför allt arbetet med färgen som fängslade Engström», som fann størst inspirasjon hos målarane Paul Gauguin og Vincent van Gogh, seinare interesserte han seg mest for Paul Cézanne sin kunst.
Mike Watt
Michael David Watt er ein amerikansk bassgitarist, songar og låtskrivar.
Leander Engström
Liv og gjerning
I mykje av sitt vaksne liv reiste Engström rundt i den norrlendske fjellverda og måla. Abisko var eit av hans favoritt-reisemål, der han også fekk bygt seg eit hus. Perioden 1917-19 måla han dei fleste motiva som han er særleg kjend for, til dømes Andjägare frå 1918.
Nokre år i byrjinga av 1920-talet vitja han periodevis Italia, der han fann ny inspirasjon og ei ny motivverd. Verka frå dei åra er prega av ein meir «nysaklig anda».
Mike Watt
Han er best kjend for å ha vore med å starte rockebanda Minutemen, dos og Firehose. Sidan 2003 har han òg vore bassist i Stooges og medlem av Banyan samt fleire andre post-Minutemen-prosjekt.
Hedemora
Hedemora er ein svensk by og administrasjonssenter i Hedemora kommun i Dalarnas län i landskapet Dalarna. I 2010 hadde byen 15,195 innbyggjarar.
Hedemora er den eldste og einaste mellomalderbyen i Dalarna og fekk bystatus i 1446.
Sheila Cove
Sheila Cove er ei vik sørvest i Jessie Bay på nordkysten av Laurie Island i Sør-Orknøyane. Ho vart kartlagd og namngjeven av Den skotske nasjonale antarktisekspedisjonen, 1902–04, etter Sheila Bruce, dottera til William S. Bruce som leia ekspedisjonen.
Videografien til Kylie Minogue
Dette er ein liste av offisielle utgjevingar av videoar til den australske songaren og låtskrivaren Kylie Minogue. Videografien inneheld 57 musikkvideoar og 18 VHS- og DVD-utgjevingar.
Hjortspringsbåten
Hjortspringsbåten (dansk Hjortspringsbåden) er det moderne namnet på restane av ein krigskano av lindetre frå jarnalderen som vart funne i den vesle myra Hjortspring Mose på Als i Danmark i 1921. Båten er tidfesta til om lag år 350 før Kristus og inngjekk i eit stort myrfunn av våpen. Både båten og våpna har truleg vorte plasserte i myra under ei religiøs seremoni.
Krigskanoen var om lag 19 meter lang, vog 530 kilo, og kunne ta 24 krigarar med våpen og anna utstyr. Folka sat på smale, særleg tilskårne tofter og padla kanoen fram med lange smale padleårer som var individuelt utforma for kvar mann og plassen hans i båten. Akterut var det eit sete som var halde opp av ei fint utsmykka tverrbjelke. I båten låg det dessutan mange lause tregjenstandar som vitna om høgt utvikla treskjerarhandverk.
Hjortspringbåten er bygd opp av ein botnplanke med to breie plankar på kvar side, sauma saman med bast. I båe endar er båten halde saman av to stamnklossar, og utstyrt med to plankar som går framover og oppover. Båten liknar soleis mykje på dei båtane som er synt på helleristningar frå bronsealderen, og gjer det klart at båtteikningane på helleristningane skal tolkast som plankebygde kanoar som vart rodd med padleårer.
Dei skrøpelege fragmenta av Hjortspringsbåten er montert på eit metallstav som syner korleis båten har vore forma, og er stilt ut på Nationalmuseet i København. Ei foreining som vart skipa i 1991, Hjortspringbådens Laug, har laga ein kopi i full storleik av båten, og synt at båten har vore god i sjøen og kunne kome opp i ein fart av om lag åtte knop med røynde padlarar ved årene.
Nyklering
Ringen er vanlegvis laga av metall eller plast, med to lykkjer. Båe endane av lykkja kan opnast slik at ein nykel kan trædast på og glide langs med spiralen til han er festa på ringen. I tillegg til nyklar, kan nykleringar ha brikker eller andre kjenneteikn på slik at dei lettare kan skiljast frå andre ringar.
Embrace of the Serpent
Embrace of the Serpent fekk først heider under Director's Fortnight-delen på filmfestivalen i Cannes 2015, der vann han Art Cinema Award. Etter det blei han synt fram i Colombia frå den 21. mai 2015, og over heile verda i løpet av dei følgjande tolv månadene. Han har fått universell heider frå kritikarar, som roste kinematografien og skildring av den kvite kolonialismen sin øydelegging av amazonasregnskogen og innverknaden på levesettet der. Filmen har vunne ei lang rekke prisar, inkludert Alfred P. Sloan-prisen på Sundance Film Festival 2016, Grand Jury-prisen for beste bilde på Riviera International Film Festival 2017, og sju prisar ved den tredje Platino Awards 2015, inkludert Platino Award for beste ibero-amerikanske film. I 2016 vart filmen sendt inn som Colombia sin kandidat til kategorien beste framandspråklege film ved den 88. Oscar-utdelinga. Han vart inkludert blant dei fem siste nominerte, og vart med det den første kolombianske filmen nokosinne som fekk ein nominasjon til ein Oscar-pris.
Handling
Filmen fortel to historier som hende i kolombiansk Amazonas med tretti års mellomrom. I filmen er historiene fletta saman, i begge historiene har sjamanen Karamakate ei hovudrolle. Karamakate er den siste overlevande frå stammen sin. I 1909 reiser han med den tyske Theo von Martius, og i 1940 saman med ein USA-amerikansk forskar, Evan. Begge reisene er for å leite etter den sjeldne, mystiske og heilage yakruna-planten som kan kurere einkvar sjukdom.
Theo, ein etnograf frå Tübingen som allereie har budd i Amazonas i fleire år, er mykje sjuk og på reise i ein kano med feltnotata sine saman med ein person som han hadde redda frå slaveri på ein gummiplantasje. Han søker etter yakruna som skal vere den einaste kuren mot sjukdommen. Theo finn Karamakate som handsamar Theo med noko som kan vere eit hallusinogen framstilt av ein regnskogsplante. Karamakate sluttar seg motvillig til reisefølgjet og alle tre set ut på elva med kanoen for å søke etter yakruna-planten. Vi får seinare vite at Theo ikkje overlevde reisa.
Mange år seinare reiser ein USA-amerikansk botanikar, Evan, på elva og treffer ein mykje eldre Karamakate som no tilsynelatande har gløymt skikkane til sitt eige folk. Evan seier at han håper å fullføre Theo sitt oppdrag, og Karamakate hjelper, igjen motvillig, og seier at kunnskapen hans er brukt opp. Evan har med ei bok om Theo sin siste tur, som hjelparen hans hadde sendt tilbake til Europa.
Karamakate samtykker i å hjelpe berre fordi Evan seier han vigd livet til å studerer plantar. Men det eigentlege føremålet med reisa til Evan er å sikre sjukdomsfrie gummitre, fordi USA sine forsyningar med gummi frå Søraust-Asia hadde gått ned på grunn av japanske krigshandlingar.
Begge ekspedisjonane treffer på ein spansk katolsk misjonsstasjon ved elvebreidda. I 1909 er stasjonen driven av ein sadistisk, spansk prest som mishandlar foreldrelause gutar. I 1940 er stasjonen leidd av ein brasiliansk figur som meiner han er Messias. Han stoler berre på besøkande når han trur dei er dei heilage tre kongar, men Karamakate vinn respekt sin når han lækjer presten si kone. No har barna frå 1909 vakse opp til å bli forstyrra og valdelege følgjarar.
Tilbake til 1909 kjem den sjuke Theo til ein grensepost som blir invadert av kolombianske soldatar under gummiboomen i Amazonas. Her blir den heilage yakruna-planten misbrukt av rusa menn, og i motsetnad til lokale tradisjonar blir planten dyrka. Karamakate vert rasande og øydelegg plantane. I 1940 viser Karamakate Evan staden for opphavet til yakruna-planten på det kuppelforma fjellet Cerros de Mavecure. Han syner fram ein yakruna-blomst på den siste planten som eksisterer - han har øydelagt alle dei andre - og lager eit preparat av planten til Evan. Preparatet er hallusinogent, det hjelper Evan til å gjennomgå ei overmedviten oppleving. Medan filmen elles er i svart-kvitt, blir denne opplevinga delvis illustrert i farger for å framheve intensiteten.
Produksjon
Før produksjonen starta, brukte regissøren to og eit halvt år på undersøkingar i kolombiansk Amazonas. Dei utforska ein del av jungelen i nordvest som enno ikkje hadde vorte sterkt rørt av turisme eller handel, og etter å ha fått løyve frå lokalsamfunnet tok dei avgjersle om å bruke staden til opptak. Førproduksjonen og filmopptaka skjedde i løpet av tre månader med hjelp av rundt 40 menneske utanfor Amazonas og 60 personar frå urfolk i Amazonas. Regissøren samarbeidde mykje med lokalsamfunnet og inviterte dei til å delta både framføre og bak kamera. For å unngå problem årsaka av det tøffe miljøet, lærte urfolket mannskapet om korleis dei skulle arbeide med jungelen og utførte ritual for åndeleg vern. Det hende ingen ulykker, ingen vart råka av sjukdommar, og opptaka gjekk greitt. I tillegg lét Guerra urfolket omsetja manuset, der dei omarbeidde delar for å gjere det meir nøyaktig. Embrace of the Serpent vart filma i Amazonasregionen i Colombia. Opptaka vart gjort over sju veker i Vaupés-departementet, og i ei veke i Guainía-departementet. Stader som er representerte i filmen inkluderer:
Solrikser og kaguar
Solrikser og kaguar, Eurypygiformes, er ein biologisk orden av to nolevande artar, kagu, Rhynochetos jubatus, og solrikse, Eurypyga helias. Dei er monotypiske i sine eigne familiar, Rhynochetidae og Eurypygidae høvesvis. Kagu lever utelukkande på øya Ny-Caledonia, solrikse finst i tropisk regnskog i Mellom-Amerika og i Sør-Amerika. Begge fuglane er rundt ein halv meter lange, nyttar føde av virveldyr og virvellause dyr, og lever i permanent monogami.
Taksonomi
Kagu og solrikse var tidlegare klassifisert som Gruiformes, tranefuglar, men dette forholdet var alltid kontroversielt. Nyleg er det samla prov for at kagu og solrikse faktisk er systerartar, utan noko til felles med tranefuglar eller andre fugleordenar.
Kanskje må òg dei fossile slektene og Messelorni og Aptornis vere ein del av Eurypygiformes. Kagu og solrikse kan vere siste restar av ein mykje større klade av fuglar som var utbreidd over Gondwana og seinare åtskilt når kontinent reiv seg laus.
Shingle Cove
Shingle Cove er ei lita, verna vik nordvest i Iceberg Bay på sørkysten av Coronation Island i Sør-Orknøyane. Ho vart først kartlagd av mannskap på Discovery Investigations i 1933. Namnet vart gjeven av Falkland Islands Dependencies Survey (FIDS) etter kartlegginga deira i 1948-49 og kom frå den fine grusen (shingle på engelsk) på stranda sør i vika.
Distriktet Tirana
Distriktet Tirana (albansk: Rrethi i Tiranës) var eit distrikt i Albania. Ved ei administrasjonsreform i år 2000 vart distrikta oppløyste som administrativ eining og erstatta av større regionar. I dag inngår området i regionen Tirana. Hovudstaden i distriktet var Tirana.
Etter kommunereforma i 2014 er dei tidlegare landkommunane og bykommunane i dag fordelte slik på dei nye kommunane:
Realp
Realp er ein kommune i kantonen Uri i Sveits. Kommunen har innbyggjarar  og eit areal på. Kommunesenteret ligg 1538 meter over havet.
Kommunen ligg øvst i Unserendalen, og grensar mot kantonane Valais i vest og Ticino i søraust. Realp har i tidlegare tider vore den staden i Sveits mest utsett for snøras.
Vegen frå Realp over Furkapasset til Valais, stig 900 meter med mange hårnålsvingar.
Falknerbreen
Falknerbreen er ein austoverflytande dalbre, som er 6,5 km lang og som ligg 3 km sør for Oakleybreen i Mountaineer Range i Victoria Land i Antarktis. Isbreen fell bratt til Lady Newnes Bay der han dannar ei flytande bretunge. Han vart namngjeven av Advisory Committee on Antarctic Names (2008) etter Kelly K. Falkner, ein professor i kjemisk oseanografi ved Oregon State University, som frå 2006 varf den første sjefen for Antarctic Integrated System Science Program i Division of Antarctic Sciences ved antarktisavdelinga til National Science Foundation.
Alf Kaartvedt
Alf Kaartvedt var ein norsk historikar. Han var spesialist i norsk politisk historie frå siste halvdel av 1800-talet og fram til første verdskrigen.
Studietida hans vart avbroten då den tyske okkupasjonsmakta stengde Universitetet i Oslo, men han tok dei opp att etter 1945. Ved universitet var det professor Sverre Steen som tente som den største inspirasjonskjelda og viktigaste rettleiaren for Kaartvedt. Studiane vart etterfulgt av nokre år der han var oppdragshistorikar. Etter å ha teke den filosofiske doktorgraden på ei avhandling om kampen mot parlamentarismen i Noreg i tida før 1884, vart Kaartvedt i 1957 den første professoren i historie ved Universitetet i Bergen, saman med Knut Mykland. Han var deretter sentral i oppbygginga av Historisk institutt.
Allereie tidleg i professorkarrieren markerte han seg som ein av Noregs fremste historikarar.
Kaartvedt gjekk av med pensjon i 1988, men vart verande ein travel professor emeritus fram til 1995, då han etter bidraga til bind 1 av Norsk utenrikspolitikks historie avslutta den aktive historikarkarriera si. Seinare publiserte han berre nokre mindre artiklar
Abd al Kuri
Abd al Kuri (arabisk skrift عبد الكوري) er ei steinete øy kring 105 km sørvest for Socotra i Indiahavet. Ho er ein del av Socotraøyane i Hadhramaut guvernement i Jemen, men ligg geografisk nærmare Somalia. Øya består av granitt og dioritt dekt av kalkstein.
Mykje av Abd al Kuri er halvørken med lite vegetasjon. To åsrekkjer strekkjer seg langs heile øya. Nordkysten består for det meste av ei sandstrand med nokre få klipper, medan sørkysten består av bratte klipper. Det høgaste punktet, Ṣāliḥ, har ei høgd på over 700 meter over havet. Dei fleste innbyggjarane lever av fiske. Den største landsbyen på øya er Kilmia.
Abd al Kuri har fleire endemiske planter og ein endemisk fugl, Abd al-Kuri-sporven, som ein trur det finst færre enn tusen av.
Oslo Ishockeyklubb
Oslo Ishockeyklubb, forkorta OIK, er ein norsk ishockeyklubb som spelar i Sonja Henie Ishall og kjem frå Frogner i Oslo. Klubben vart starta i 2018 av ein del tidligare ishockeyspelarar som Rolf Kirkvaag jr., Jonas Knutsen og Per Arne Flod.
Liu Dong
Liu Dong vart i 1992 juniorverdsmeister på 1500-meter. I mai 1993 vart ho nummer to på distansen i austasiameisterskapen, klart slått av landskvinna Qu Yunxia. Tre månader seinare vann Liu ein suveren siger på 1500-meter ved verdsmeisterskapen i Stuttgart, med tida 4.00,5 kom ho i mål nesten tre sekundar føre sølvvinnaren, irske Sonia O’Sullivan. Eit par veker etterpå, den 9. september, sette Liu asiarekord på 800-meter med 1.55,54 i eit løp i Beijing.
Liu Dong deltok ikkje i tevlingar i 1994 og 1995, då ho kom på kant med trenaren. Ho kom tilbake på friidrettsbana og sette med 3.56,3 personleg rekord på 1500-meter i Shanghai den 17. oktober 1997.
Ho er gift og busett i Spania.
Koromandelkysten
Koromandelkysten viser til den søraustlege kystlinja i India som ligg i delstatane Tamil Nadu og Andhra Pradesh og forbundsterritoriet Puducherry. Området er avgrensa av Dei austlege Ghatfjella i vest, Utkal-sletta i nord, Kaveri-deltaet i sør og har kyst mot Bengalbukta i aust.
Namnet «Koromandel» er avleidd frå det tamilske Chola Mandalam ('Tsjola-landet') etter det gamle dynastiet som herska her frå 800- til 1200-talet. Området er også kjend for dei mange templa som er bygd ved havet, og er blitt kalla «tempel-landet» sidan gammal tid. Coromandelhalvøya på New Zealand er kalla opp etter Koromandelkysten.
Koromandelkysten er eit nokså flatt område med ei hovudsakleg rett kystline. Elvane Palar, Ponnaiyar, Cheyyar, Pamban og Ponnai renn hit frå Ghatfjella, men er tørre store delar av året. Landskapet er prega av krattskog og myrar.
Fiske og jordbruk er viktige næringsvegar. Det blir særleg dyrka ris, belgfrukter, peanøtter, sukkerrøyr og bomull. I tørre område kan ein dyrka banan og betelnøtt i lag med risavlinga, medan ein langs kysten har større kasuarina- og kokospalmeplantasjar.
Det finst kjemisk industri og tungindustri i området som mellom anna produserer gjødsel, bilar, lastebilar, forsterkarar og filmframvisarar. Kalapakkam har ein kjernekraftstasjon.
James Williamson
James Robert Williamson er ein amerikansk gitarist, låtskrivar, plateprodusent og lydteknikar, som er mest kjend som medlem av rockebandet Iggy & The Stooges.
Seint i 1970 vart Williamson med i The Stooges som andregitarist. Han spelte den første konserten med dei den 5. desember 1970. Bandet kjempa då med dopproblem og mangel på kommersiell suksess. Bandet måtte ut i ein lengre pause kort tid etter han kom inn i bandet. I 1972 tilbaud David Bowie Iggy Pop og James Williamson ein sjanse til å spele inn musikk i London, og då dei ikkje klarte å finne andre musikarar, kom brørne Ron og Scott Asheton, som hadde vore med i bandet tidlegare, inn att i bandet. Ron Asheton flytta då frå førstegitarist til bassist. Williamson var medlåtskrivar i lag med Iggy Pop på alle songane på albumet dei spelte inn, Raw Power, som kom ut i 1973. Han spelte høgare og råare enn dei fleste andre på denne tida.